85. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε/7033/420 της 15/24 Φεβρ. 1971  (ΦΕΚ Β΄ 148) Περί συμπληρώσεως των υπ’ αριθ. Δ/117200/70 και Ε/118000/3370/70 κανονιστικών αποφάσεων. (Διορθ.Ημαρτ. ΦΕΚ Β΄ 125 της 11/2/1972). Έχοντες υπ’ όψιν: 1.Τας διατάξεις των υπ’ αριθ. 88/67 και 183/67 Α.Νόμων. 2.Τας διατάξεις των υπ’ αριθ. Δ.117200/70. Ε/118000/3370/70 και Δ/131387/5550/70 κανονιστικών αποφάσεων ημών αποφασίζομεν: 1.Καταργούμεν την υπ’ αριθ. Δ/131387/5550/70 ημετέραν απόφασιν. 2.Συμπληρούμεν τας υπ’ αριθ. Δ/117200/70 και Ε/118000/3370/70 κανονιστικάς ημών αποφάσεις ως ακολούθως: α)(Εις το τέλος του υπεδαφ. α΄ του εδαφ. 1 της υποπαρ. δ΄ της παρ. 1 της υπ’ αριθ. Δ/117200/70 κανονιστικής αποφάσεως, ως και των αυτών υποδιαιρέσεων του Κεφαλ. Α΄ της υπ’ αριθ. Ε/118000/3370/70 ομοίας προστίθεται περίοδος). β)(Η, περί ης αι διατάξεις της υποπαρ. γ΄ της παρ. 5 της υπ’ αριθ. Δ/117200/70 κανονιστικής αποφάσεως, και του εδάφ. (6) της υποπαρ. β΄ της παρ. 3 του Κεφαλ. Α΄ της υπ’ αριθ. Ε/118000/3370/70 ομοίας, απαγόρευσις διευκρινίζεται). 3.Αιτήσεις επανελθόντων εκ της αλλοδαπής Ελλήνων, περί χορηγήσεως εγκρίσεως θέσεως εις κυκλοφορίαν επιβατηγού αυτ/του δημοσίας χρήσεως, εκκρεμούσαι λόγω αδυναμίας προσκομίσεως υπό τούτων επισήμων στοιχείων, προς δικαιολόγησιν, κατά τας διατάξεις της καταργηθείσης υπ’ αριθ. Δ/131387/5550/70 κανονιστικής αποφάσεως, της πέραν του επιτρεπομένου χρόνου, διακοπής ασκήσεως του επαγγέλματος του οδηγού αυτ/των εντός της τελευταίας οκταετίας, εξετάζονται βάσει των διατάξεων της παρούσης αποφάσεως, καθ’ ας δεν απαιτείται η κατά τα ανωτέρω δικαιολόγησις. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1436]